=== Det gottorpske spørgsmål ===
Danmark vendte nu øjnene mod [[Slesvig-Holsten-Gottorp|Gottorp]], for den franske konge havde lovet ikke at blande sig i forholdet mellem Gottorp og Danmark. I 1682 kom det endda til Griffenfelds gamle kongstanke: en alliancetraktat mellem de to lande, hvor Danmark anerkendte Frankrigs ekspansion i Tyskland, mens Frankrig gav Danmark frie hænder i forholdet til Gottorp. Trods svenske krigstrusler, der blev dæmpet af en fransk flådes tilstedeværelse i Østersøen, blev den gottorpske del af Slesvig i [[1684]] indlemmet i kongelige dele, og danske tropper besatte hele hertugdømmet. Året efter blev Christian 5. hyldet af de slesvigske stænder, der anerkendte indlemmelsen.
[[Fil:Christian Albrecht.jpg|thumb|left|[[Christian Albrecht af Slesvig-Holsten-Gottorp|Christian Albrecht]], hertug af [[Slesvig-Holsten-Gottorp]] [[1659]]–[[1695|95]] ]]
Som holstensk hertug angreb Christian 5. i [[1686]] [[Hamborg]], som han mente at hævde overhøjheden over. Hamborg fik støtte fra den tyske kejser, Brandenburg og en række andre tyske fyrster. Angrebet på [[Hanseforbundet|hansestaden]] blev en fiasko, og tilskyndet af Sverige blev det gottorpske spørgsmål taget op igen. Efter forhandlinger blev den gottorpske hertug i 1689 fornyet alle de rettigheder, han havde haft før indlemmelsen i 1684.
Historie